28 ሰነ 2018 ምንጪ ስእሊ, AFP መንግስቲ ጣልያን ንልዕሊ 600 ስደተኛታት ዘድሐነት መርከብ ኣኳርየስ ዘይምቅባሉ፡ ካብ ዝተፈላለዩ ግብረሰናይ ትካላት ነቐፌታታት በጺሕዎ። ቀዳማይ ሚኒስተር ማልታ ጆሰፍ ሞስካት ብወገኑ ጣልያን ዓለምለኻዊ ሕጊ ጥሒሳ ብምባሉ፡ ብኩነታት መርከብ ኣኳርየስ ኣብ ሞንጎ ጥልያንን ፈረንሳን ወጥሪ ተኸሲቱ ቀኒዩ'ዩ። ካብ የማናዊ ክንፊ ዝኾነ ኢጣልያዊ ሚኒስተር ወሽጣዊ ጉዳያት ማተዮ ሳልቪኒ ብወገኑ "ዋላ'ኳ ህይወት ሰባት ምድሐን ግዴታና ይኹን'ምበር ንዓዲ ጣልያን መዓስከር ስደተኛታት ክንቕይራ ግደታ የብልናን" ኢሉ። ኣብ መወዳእታ እታ ስደተኛታት ዝጸዓነት መርከብ ብመንግስቲ እስጳኛ ተቐባልነት ረኺባ። ስለዚ ንሓንቲ ስደተኛታት ጺዒና ኣብ ማእከል ባሕሪ እተንሳፍፍ መርከብ መን'ዩ ሕጋዊ ሐላፍነት ዝወስደላ?
